Igors Solomatins

Igors Solomatins (dzimis ) ir Latvijas acu ārsts un politiķis, Dr. Solomatina Acu centra dibinātājs un vadītājs. Rīgas Domes deputāts kopš 2013. gada.

 Dzīvesgājums 
Dzimis 1958. gada 13. novembrī Rīgā ārstu ģimenē. Mācījās Rīgas 34. vidusskolā (1965—1975). Studēja Rīgas Medicīnas institūtā (1975—1981), pēc tam aspirantūrā Filatova Acu slimību institūtā Odesā (1983—1986) un doktorantūrā Helmholca Acu slimību institūtā Maskavā. 1987. gadā aizstāvēja medicīnas zinātņu kandidāta grādu.

No 1987. līdz 1996. gadam Solomatins strādāja Paula Stradiņa Klīniskās universitātes slimnīcas acu nodaļā par acu ārstu ķirurgu, tad vadīja Rīgas 1. slimnīcas Acu nodaļu (1996—1999).

1995. gadā viņš dibināja Dr. Solomatina Acu rehabilitācijas un redzes korekcijas centru Rīgā. 1999. gadā Igors Solomatins un Jana Gertnere sāka darbu pie redzes lāzerkorekcijas tehnoloģijas ieviešanas un popularizēšanas, veicot pirmās eksimerlāzera redzes korekcijas operācijas Baltijas valstīs. Viņa klīnikā veic radzenes krosslinkingu un radzenes gredzenu lāzerimplantāciju, keratokonusa ārstēšanu un radzenes transplantāciju, izmantojot lāzeru.

2005. gadā viņu ievēlēja par Latvijas Universitātes asociēto profesoru. Igors Solomatins ir Amerikas Oftalmoloģijas akadēmijas, Amerikas Kataraktas un refrakcijas ķirurģijas biedrības, Eiropas Kataraktas un refrakcijas ķirurgu biedrības un Eiropas Tīklenes speciālistu biedrības biedrs.

 Politiskā darbība 
2013. gadā pievērsās politikai, 2013. un 2017. gadā tika ievēlēts Rīgas domē no Sociāldemokrātiskās partijas "Saskaņa" / "Gods kalpot Rīgai" saraksta.

 Publikācijas 
thumb
Igors Solomatins publicējis pētījumus par kataraktas operācijām, dabiskās acs lēcas ķirurģisko apmaiņu pret mākslīgo lēcu, redzes lāzerkorekcijas tehnoloģijām, vecuma tālredzības korekciju ar optiskajiem implantiem.

 Gertnere J., Solomatin I., Sekundo W. (2013): Refractive lenticule extraction (ReLEx flex) and wavefront—optimized Femto—LASIK: comparison of contrast sensitivity and high—order aberrations at 1 year. Graefe's Archive for Clinical and Experimental Ophthalmology, Vol. 251 (5), p. 1437—1442.
 Sekundo W., Gertnere J., Bertelman T., Solomatin I. (2014): One—year refractive results, contrast sensitivity, high—order aberrations and complications after myopic small—incision lenticule extraction (ReLEx SMILE). Graefe's Archive for Clinical and Experimental Ophthalmology, Vol. 252 (5), p. 837 — 843.

 Privātā dzīve 
Igoram Solomatina ir divi dēli, kas strādā viņa acu klīnikā. Viņa brālis Vladimirs ir uzņēmējs, kompāniju grupas "Skonto" dibinātājs.

 Atbalsts 
Igors Solomatins ir Latvijas Universitātes fonda bronzas mecenāts.

Atbalstījis Latvijas Universitātes Medicīnas Fakultātes studentus, lekcijas vadot savas klīnikas telpās, kur mācību nolūkiem izmantota privātās klīnikas acu ķirurģijas aparatūra. Docējis studiju kursu „Oftalmoloģija” LU MF no tās atjaunošanas laika.

 Atsauces 

Kategorija:1958. gadā dzimušie
Kategorija:Latvijas ārsti
Kategorija:Latvijas krievi
Kategorija:Latvijas zinātnieki
Kategorija:Latvijas Universitātes pasniedzēji
Kategorija:Rīgas domes deputāti (2013—2017)
Kategorija:Rīgas domes deputāti (2017—2020)
Kategorija:Rīgas domes deputāti (2020—2025)
Kategorija:Rīgas Stradiņa universitātes darbinieki
Kategorija:Rīgas Medicīnas institūta absolventi